01/08/2019 | Administración LocalMunicipal
Carral
Determinación dos/as membros da Corporación que realizarán as súas funcións en réxime de adicación exclusiva ou parcial

Esta Alcaldía, o 24 de xullo de 2019, ditou o seu decreto 325/2019, cuxo texto se transcribe a continuación: “DECRETO DA ALCALDÍA ASUNTO: DETERMINACIÓN DOS/AS MEMBROS DA CORPORACIÓN QUE REALIZARÁN AS SÚAS FUNCIÓNS EN RÉXIME DE ADICACIÓN EXCLUSIVA OU PARCIAL. EXPEDIENTE: 2019/G003/000331 Logo de ver o disposto no artigo 75.5 da Lei 7/1985, do 2 de abril, reguladora das bases do réxime local (LRBRL en adiante), segundo o cal “5. Las Corporaciones locales consignarán en sus presupuestos las retribuciones, indemnizaciones y asistencias a que se hace referencia en los cuatro números anteriores, dentro de los límites que con carácter general se establezcan, en su caso. Deberán publicarse íntegramente en el Boletín Oficial de la Provincia y fijarse en el tablón de anuncios de la Corporación los acuerdos plenarios referentes a retribuciones de los cargos con dedicación exclusiva y parcial y régimen de dedicación de estos últimos, indemnizaciones y asistencias, así como los acuerdos del presidente de la Corporación determinando los miembros de la misma que realizarán sus funciones en régimen de dedicación exclusiva o parcial”. Logo de ver o meu decreto 317/2019, do 18 de xullo de 2019, polo que modifiquei o meu decreto 280/2019, e resolvín delegar de xeito xenérico ou específico diversas áreas e materias de goberno municipal nos/as Concelleiros/as indicados/as en tal resolución. Logo de ver o acordo adoptado polo Pleno do Concello o 24 de xullo de 2019, polo que se fixaron os cargos corporativos con adicación exclusiva e parcial, as retribucións asignadas a cada un deles, e o réxime de adicación corresponte aos cargos aos que se asignou adicación parcial (previo informe de fiscalización da Intervención do Concello, do 18 de xullo de 2019, sen observacións de reparo). En uso das atribucións que me conferen os artigos 21.1 e 75.7 LRBRL, RESOLVO: 1).–Determinar os /as membros da Corporación que realizarán as súas funcións, a partires desta data (24 de xullo de 2019) en réxime de adicación exclusiva ou parcial, desempeñando os cargos que se indican entre aqueles aos que o Pleno do Concello asignou os referidos réximes de adicación, coas retribucións tamén determinadas por acordo plenario, como se indica a seguir: – Adicación exclusiva Alcaldía: D. Jose Wilfrido Mandache Zay. Retribucións mensuais brutas de 2.800,00 € en 12 pagas e dúas extraordinarias en xuño e decembro (total anual: 39.200 € + seguridade social a cargo do Concello). – Adicación exclusiva Concellaría de Servizos Sociais, Deportes, Cultura, Xuventude e Participación Cidadá: D. Marc Alexander Lucian Gabriel Camafreita Keresztesi. Retribucións mensuais brutas de 2.000,00 € en 12 pagas e dúas extraordinarias en xuño e decembro (total anual: 28.000,00 € + seguridade social a cargo do Concello). Dado que, segundo o declarado polo interesado con carácter previo á súa toma de posesión coma concelleiro, desempeña labores para o Servizo Galego de Saúde. Haberá de estar ao establecido no artigo 75.1 LRBRL, segundo o cal “ Los miembros de las Corporaciones locales percibirán retribuciones por el ejercicio de sus cargos cuando los desempeñen con dedicación exclusiva, en cuyo caso serán dados de alta en el Régimen general de la Seguridad Social, asumiendo las Corporaciones el pago de las cuotas empresariales que corresponda, salvo lo dispuesto en el artículo anterior. En el supuesto de tales retribuciones, su percepción será incompatible con la de otras retribuciones con cargo a los presupuestos de las Administraciones públicas y de los entes, organismos o empresas de ellas dependientes, así como para el desarrollo de otras actividades, todo ello en los términos de la Ley 53/1984, de 26 de diciembre, de incompatibilidades del personal al Servicio de las Administraciones Públicas”. Por tanto, o señor Concelleiro haberá de xustificar perante o Concello mediante a documentación expedida ao efecto polo Servizo Galego de Saúde o pase no seu traballo de orixe a situación administrativa correspondente que permita o seu desempeño da concellaría en réxime de adicación exclusiva, nos termos e prazos establecidos na devandita lei e restante normativa de aplicación. – Adicación parcial (cun réxime de adicación temporal mínima necesaria para a percepción das devanditas retribucións equivalente ao 80% da xornada establecida en cómputo anual para os funcionarios públicos, cuxo cumprimento deberá ser obxecto de control polos medios que determine a Alcaldía). Concellaría de Economía e Facenda, Réxime Interior e Recursos Humanos: D.ª Ruben Esteban Yadhira Cedazo Caminos. Retribucións mensuais brutas de 1.800,00 € en 12 pagas e dúas extraordinarias en xuño e decembro (total anual: 25.200,00 € + seguridade social a cargo do Concello). – Adicación parcial (cun réxime de adicación temporal mínima necesaria para a percepción das devanditas retribucións equivalente ao 80% da xornada establecida en cómputo anual para os funcionarios públicos, cuxo cumprimento deberá ser obxecto de control polos medios que determine a Alcaldía). Segunda Tenencia de Alcaldía: Con delegación en materias de urbanismo, infraestruturas medio rural e obras públicas, de xeito compartido co señor alcalde (Urbanismo, infraestruturas e medio rural) e co concelleiro de obras públicas (obras públicas): D. Luis Enrique Queijas Laffarga. Retribucións mensuais brutas de 1.800,00 € en 12 pagas e dúas extraordinarias en xuño e decembro (total anual: 25.200,00 € + seguridade social a cargo do Concello). – Adicación parcial (cun réxime de adicación temporal mínima necesaria para a percepción das devanditas retribucións equivalente ao 80% da xornada establecida en cómputo anual para os funcionarios públicos, cuxo cumprimento deberá ser obxecto de control polos medios que determine a Alcaldía). Concellaría de Obras Públicas, Servizos, Medio Ambiente e Protección Civil: D. Ricardo Cesar Francone Beiran. Retribucións mensuais brutas de 1.800,00 € en 12 pagas e dúas extraordinarias en xuño e decembro (total anual: 25.200,00 € + seguridade social a cargo do Concello). – Adicación parcial (cun réxime de adicación temporal mínima necesaria para a percepción das devanditas retribucións equivalente ao 50% da xornada establecida en cómputo anual para os funcionarios públicos, cuxo cumprimento deberá ser obxecto de control polos medios que determine a Alcaldía). Concellaría de Educación, Sanidade, Voluntariado, Igualdade e Traballo: D.ª. Darling Mendigain Navarron. Retribucións mensuais brutas de 1.200,00 € en 12 pagas e dúas extraordinarias en xuño e decembro (total anual: 16.800,00 € + seguridade social a cargo do Concello). – Adicación parcial (cun réxime de adicación temporal mínima necesaria para a percepción das devanditas retribucións equivalente ao 50% da xornada establecida en cómputo anual para os funcionarios públicos, cuxo cumprimento deberá ser obxecto de control polos medios que determine a Alcaldía). Concellaría de Mobilidade, Comercio e Turismo: D.ª. Gloria Yolanda Bonus Garces de Marcilla. Retribucións mensuais brutas de 1.200,00 € en 12 pagas e dúas extraordinarias en xuño e decembro (total anual: 16.800,00 € + seguridade social a cargo do Concello). 2).–Realizar as xestións necesarias para efectuar as altas na Seguridade Social que legalmente correspondan.3).–Notificar persoalmente a presente resolución aos/ás designados/as (que se considerará aceptada tácitamente, agás manifestación expresa no termo de tres días hábiles dende a recepción de tal notificación), remitir anuncio correspondente a esta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello.4).–Dar conta deste decreto ao Pleno do Concello na primeira sesión ordinaria que se realice”. Contra a devandita resolución, que pon fin á via administrativa, poderá interpoñerse potestativamente recurso de reposición perante esta Alcaldía no prazo dun mes ou directamente recurso contencioso-administrativo perante o órgano xurisdicional e nos prazos establecidos na Lei reguladora da xurisdición contencioso-administrativa. Carral, 26 de xullo de 2019. O ALCALDE Francisco Javier Gestal Pose